นายกรัฐมนตรีให้การต้อนรับ ประธานาธิบดีแห่งสาธารณรัฐประชาชนจีน เยือนไทยอย่างเป็นทางการและร่วมประชุมผู้นำเขตเศรษฐกิจเอเปค
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมนางนราพร จันทร์โอชา ภริยา ให้การต้อนรับนายสี จิ้นผิง (H.E. Mr. Xi Jinping) ประธานาธิบดีแห่งสาธารณรัฐประชาชนจีน และภริยา ที่ท่าอากาศยานสุวรรณภูมิ ในโอกาสเดินทางเข้าร่วมประชุมผู้นำเขตเศรษฐกิจเอเปคและเยือนไทยอย่างเป็นทางการภายหลังรับตำแหน่งประธานาธิบดีสมัยที่ 3นอกจากนี้ นายกรัฐมนตรี ยังเตรียมต้อนรับประธานาธิบดีแห่งสาธารณรัฐประชาชนจีน ในโอกาสเยือนไทยอย่างเป็นทางการด้วย ในวันที่ 19 พฤศจิกายน 2565 ที่ทำเนียบรัฐบาล พร้อมหารือทวิภาคีและการประกาศความตกลงระหว่างไทยจีน ในประเด็นแผนปฏิบัติการร่วมว่าด้วยความร่วมมือเชิงยุทธศาสตร์ไทย-จีน (พ.ศ. 2565- 2569 และแผนความร่วมมือระหว่างรัฐบาลไทยกับรัฐบาลจีนว่าด้วยการร่วมกันส่งเสริมเส้นทางเศรษฐกิจสายไหมและเส้นทางสายไหมทางทะเลแห่งศตวรรษที่ 21 จากนั้นนายกรัฐมนตรี เลี้ยงอาหารกลางวัน ที่ทำเนียบรัฐบาล